Decret

/2025, de de, pel qual se suprimeixen diversos òrgans col·legiats de l’Administració de la Generalitat i dels seus organismes

L’article 150 de l’Estatut d’autonomia atribueix a la Generalitat de Catalunya la competència exclusiva sobre l’estructura, la regulació dels òrgans i directius públics, el funcionament i l’articulació territorial i les diverses modalitats organitzatives i instrumentals per a l’actuació administrativa.

El Govern de la Generalitat de Catalunya ha impulsat una estratègia de renovació i millora dels serveis públics, amb l’objectiu de reformar la gestió pública i situar la ciutadania al centre de la presa de decisions. Aquesta iniciativa té com a finalitat avançar cap a una administració pública més eficaç i eficient i adaptada als reptes actuals i a les demandes socials i econòmiques del país.

En aquest sentit, l’Acord GOV/217/2024, de 8 d’octubre, promou l’elaboració d’una estratègia de transformació i millora dels serveis públics en l’àmbit de l’Administració de la Generalitat de Catalunya. Aquest Acord preveu la creació de la Comissió d’Experts per a la Definició de l’Estratègia de Transformació de l’Administració de la Generalitat de Catalunya i la Millora dels Serveis Públics (CETRA), concebuda com un òrgan d’estudi i assessorament en dotze àmbits prioritaris d’actuació, i també l’aprovació d’un pla de xoc amb mesures d’aplicació urgent per assolir els objectius establerts.

Aquesta iniciativa s’emmarca dins d’aquesta estratègia institucional i es vincula específicament a la mesura 4.3.3 del pla de xoc de l’Acord del Govern esmentat, relativa a la simplificació de l’organització administrativa reduint els actuals òrgans col·legiats de l’Administració de la Generalitat, per tal d’optimitzar la presa de decisions.

L’annex de l’Acord GOV/217/2024, de 8 d’octubre, concreta aquesta mesura amb l’objectiu de reduir en un quinze per cent els òrgans col·legiats existents a l’Administració de la Generalitat, mitjançant l’aprovació per l’òrgan competent de la supressió dels òrgans col·legiats afectats.

Donant compliment a aquesta previsió s’ha constatat la necessitat de suprimir aquells òrgans col·legiats integrats en els diferents departaments de l’Administració de la Generalitat de Catalunya que han esdevingut innecessaris, bé perquè ja han assolit les finalitats que li van ser atribuïdes, o bé perquè les seves funcions poden ser assumides per altres òrgans ja existents o per les estructures departamentals mateixes.

En el marc dels treballs d’anàlisi organitzativa duts a terme pels departaments de l’Administració de la Generalitat, s’han identificat un total de 628 òrgans col·legiats, dels quals es considera procedent la supressió de 96. Amb l’objectiu d’agilitzar la tramitació, aquesta supressió s’ha estructurat en diverses fases. En una primera fase, s’inclouen en aquest decret aquells òrgans creats mitjançant un acte administratiu (com ara un Acord del Govern o una Resolució) o bé per una norma de caràcter reglamentari amb efectes exclusivament interns dins de l’Administració de la Generalitat o del seu sector públic institucional. Es tracta, en conseqüència, d’òrgans que afecten únicament l’àmbit de l’organització administrativa interna i que poden ser suprimits mitjançant aquesta disposició.

Seguidament, es procedirà a la supressió de la resta d’òrgans col·legiats que, per les seves característiques de creació o composició, requereixen una tramitació diferent a la d’aquest Decret i l’aprovació d’altres disposicions normatives.

Aquest Decret recull en un article únic la supressió de 59 òrgans col·legiats de l’Administració de la Generalitat diferenciats pels departaments als quals estan integrats per raó de la competència. Conseqüentment recull en una disposició derogatòria la referència a les normes i disposicions que han creat aquests òrgans.

Alhora aquest Decret recull les modificacions reglamentàries per adaptar algunes normes vigents a la supressió d’aquests òrgans.

Aquest Decret s’adequa als principis de bona regulació i de millora de la qualitat normativa que estableixen l’article 129 de la Llei 39/2015, d’1 d’octubre, del procediment administratiu comú de les administracions públiques, i l’article 62 de la Llei 19/2014, de 29 de desembre, de transparència, accés a la informació pública i bon govern.

D’aquesta manera, dona compliment als principis de necessitat i eficàcia, ja que promou la supressió d’òrgans col·legiats que no resulten imprescindibles per al funcionament de l’Administració de la Generalitat. És conforme al principi de proporcionalitat, atès que la mesura adoptada és la més adequada per assolir els objectius que es persegueixen, i tot i tenir un abast transversal, és selectiva pel que fa als òrgans afectats. Igualment, respecta el principi de seguretat jurídica, ja que s’insereix de manera coherent en el marc normatiu vigent i incideix exclusivament sobre òrgans regulats mitjançant normes reglamentàries o disposicions amb rang inferior. També compleix el principi de transparència, ja que s’ha donat publicitat al procés d’elaboració del Decret, i s’alinea amb el principi d’eficiència, en tant que contribueix a agilitzar la presa de decisions i a optimitzar la gestió dels recursos públics, sense generar càrregues administratives addicionals.

L’entrada en vigor del Decret es preveu l’endemà de la seva publicació al *Diari Oficial de la Generalitat de Catalunya* atès el caràcter organitzatiu.

D'acord amb tot el que s'ha exposat, i de conformitat amb el que disposa la Llei 13/1989, de 14 de desembre, d’organització, procediment i règim jurídic de l’Administració de la Generalitat de Catalunya, la Llei 13/2008, del 5 de novembre, de la presidència de la Generalitat i del Govern i la Llei 26/2010, del 3 d’agost, de règim jurídic i de procediment de les administracions públiques de Catalunya.

A proposta del conseller de la Presidència, i d'acord amb el Govern,

Decreto:

Article únic

Supressió d’òrgans col·legiats

Se suprimeixen els òrgans col·legiats següents:

*a*) Del Departament de la Presidència:

* Grup de Treball Catalunya 2022
* Comissió de Seguiment de l’Estratègia SMARTCAT
* Comissió d'Avaluació del Teletreball a l'Administració de la Generalitat
* Comissió Tècnica per a la Participació Ciutadana
* Comissió Permanent de Ciberseguretat i Protecció de Dades
* Mesa de Contractació del Departament de la Presidència
* Gabinet de Coordinació del Programa de coordinació de les mesures postemergències, en els casos de desastres naturals i altres emergències
* Comitè de Coordinació de l’Administració de la Generalitat al Territori
* Comitè interdepartamental de seguiment i coordinació dels protocols existents en matèria d'abús sexual a menors o qualsevol altra forma de maltractament
* Comissió Interdepartamental del Pla integral d'atenció a les persones amb trastorn mental i addiccions
* Comissió de Desplegament de l'Administració Digital

*b*) Del Departament d'Economia i Finances:

* Comissió de Seguiment i Impuls de la Compra Pública d'Innovació
* Consell Assessor en Política Econòmica de Catalunya
* Comitè Estratègic d'Operacions de Concentració de Dependències Administratives de Ia Generalitat a Barcelona
* Comissió Executiva del Programa per a la posada en funcionament de la primera fase del projecte Districte Administratiu de la Generalitat de Catalunya
* Comissió per a l'Elaboració del Pla per a la Reactivació Econòmica i Protecció Social com a conseqüència de la crisi de la COVID-19 (CORECO).
* Comitè Assessor Catalunya-Next Generation EU (CONEXT CAT-EU)
* Comitè de Govern de les Dades del Departament d’Economia i Finances
* Comissió Interdepartamental d'Avaluació de Polítiques Públiques
* Comissió de Vehicles de l'Administració de la Generalitat de Catalunya

*c*) Del Departament d'Interior i Seguretat Pública:

* Comissió per a la Igualtat de Gènere de la Direcció General de la Policia

*d*) Del Departament de Justícia i Qualitat Democràtica:

* Grup de Treball per a l'estudi i la implantació de la nova Oficina Judicial de Catalunya

*e)* Del Departament de Territori, Habitatge i Transició Ecològica:

* Taula d'emergència en l’àmbit de I ‘habitatge i Ia pobresa energètica
* Comissió Interdepartamental per a la Implementació i el Seguiment de l'Estratègia Logística per a la Internacionalització de l'Economia Catalana
* Comissió d'avaluació i seguiment dels compromisos adoptats en l'Acord polític per a la millora de la qualitat de l'aire a la conurbació de Barcelona

*f*) Del Departament de Salut:

* Comissió de Seguiment i Control de llars d’infants a Girona
* Comissió de Seguiment i Control de llars d’infants a Lleida
* Comissió de Seguiment i Control de llars d’infants a Tarragona
* Comissió de Dades Obertes del Departament de Salut i del seu sector públic
* Comitè Científic Assessor de la Covid-19
* Comitè Estratègic del Programa de prevenció, control i atenció al virus d'immunodeficiència humana, les infeccions de transmissió sexual i les hepatitis víriques
* Comitè Operatiu del Programa de prevenció, control i atenció al virus d'immunodeficiència humana, les infeccions de transmissió sexual i les hepatitis víriques
* Comitè Operatiu de la Salut Mental i les Addiccions
* Comissió Departamental de l'Atenció Primària i la Comunitat
* Comitè Operatiu de l'Atenció Primària i la Comunitat del sistema sanitari integral d'utilització pública de Catalunya (SISCAT).

*g*) Del Departament d'Educació i Formació Professional:

* Comissió de selecció del programa d’innovació educativa Xarxa de Competències
* Comitè de Formació del Departament d’Ensenyament

*h*) Del Departament de Drets Socials i Inclusió:

* Comissió de seguiment del Pla estratègic de serveis socials 2021-2024
* Taula del pacte nacional pels drets de les persones amb discapacitat
* Taula per a la inclusió de joves en situació de vulnerabilitat
* Comissió Interdepartamental per a l'Impuls de la Protecció Efectiva davant els Maltractaments a Infants i Adolescents

*i*) Del Departament d'Empresa i Treball:

* Grup de treball per a la venda de COMFORSA, SA
* Comissió de Coordinació del Programa CATLABS
* Comissió Interdepartamental de Seguiment i Suport del Pla DONATIC
* Consell de Seguiment de Seguretat Nuclear i Protecció Radiològica de Catalunya
* Comitè de Direcció del Programa de recerca i innovació en tecnologies digitals avançades en el marc de l’estratègia Smart de Catalunya (SmartCAT) i de l’estratègia de recerca i innovació per a l’especialització intel·ligent de Catalunya (RIS3CAT)
* Comitè de Recerca i Innovació del Programa de recerca i innovació en tecnologies digitals avançades en el marc de l’estratègia Smart de Catalunya (SmartCAT) i de l’estratègia de recerca i innovació per a l’especialització intel·ligent de Catalunya (RIS3CAT)
* Comissió Interdepartamental de Seguiment del Programa Catalunya Emprèn+I

*j*) Del Departament d'Igualtat i Feminisme:

* Comissió Interdepartamental per elaborar el Pla d'acció per combatre la pressió estètica
* Grup de Treball de Polítiques del Temps
* Comissió interdepartamental per coordinar l'acció transversal de les polítiques per garantir els drets de lesbianes, gais, bisexuals, transgèneres i intersexuals (LGBTI)
* Comissió de Seguiment del Protocol d'intervenció per gestionar la diversitat per raó d'identitat de gènere a l'Administració de la Generalitat de Catalunya

*k*) Del Departament d'Unió Europea i Acció Exterior:

* Comissió Interdepartamental per a l’Elaboració del Pla de retorn

*l*) Del Departament de Recerca i Universitats:

* Comissió general de política universitària del Consell Interuniversitari de Catalunya
* Comissió d’estudiants del Consell Interuniversitari de Catalunya

*m*) Del Departament de Cultura:

* Comissió Assessora de Reconeixement de Mèrits Culturals
* Consell Editor dels webs del Departament de Cultura
* Comissió de Coordinació del Catàleg Col·lectiu del Sistema Bibliotecari de Catalunya
* Comissió de Coordinació de l’Aplicació de l’U per Cent Cultural

Disposicions derogatòries

Disposició derogatòria primera

Resten derogades les disposicions següents:

1. En l’àmbit del Departament de la Presidència:

* Els articles 9 i 10 del Decret 228/2019, de 5 de novembre, dels òrgans col·legiats estratègics de l'àmbit de l'administració digital, dels empleats públics i de la supervisió i governança de les entitats del sector públic institucional de l'Administració de la Generalitat
* L’article 10 del Decret 77/2020, de 4 d'agost, pel qual es regula la prestació de serveis en la modalitat de teletreball per al personal al servei de l'Administració de la Generalitat de Catalunya i els seus organismes autònoms
* L’article 7 del Decret 400/2021, de 14 de desembre, de la Comissió Interdepartamental de Govern Obert, modificat pel Decret 49/2024, de 5 de març
* L’Ordre PRE/446/2008, de 3 d'octubre, per la qual es determina la composició de la Mesa de Contractació del Departament de la Presidència

2. En l’àmbit del Departament d'Economia i Finances:

* Els articles 5, 6 i la Disposició Transitòria 3 del Decret 223/2005, d'11 d'octubre, de creació de la Gerència de Vehicles de l'Administració de la Generalitat de Catalunya i de la Comissió de Vehicles del l'Administració de la Generalitat de Catalunya
* La Disposició Final Segona del Decret 58/2022, de 29 de març, de reestructuració del Departament d'Economia i Hisenda

3. En l’àmbit del Departament d'Interior i Seguretat Pública:

* L’Ordre INT/22/2020, de 3 de març, per la qual es crea la Comissió per a la Igualtat de Gènere de la Direcció General de la Policia

4. En l’àmbit del Departament de Salut:

* L’Ordre de 21 de setembre de 1984, per la qual es dicten les normes per al control de les Llars d'Infants ja existents i la seva adaptació a la normativa vigent
* L’Ordre SLT/192/2017, de 3 d'agost, per la qual es crea el Programa de prevenció, control i atenció al virus d'immunodeficiència humana, les infeccions de transmissió sexual i les hepatitis víriques
* L’Ordre SLT/74/2019, de 15 d'abril, per la qual es crea la Comissió de Dades Obertes del Departament de Salut i del seu sector públic
* L’Ordre SLT/254/2023, de 15 de novembre, per la qual es crea l'estructura directiva, operativa i coordinació de la transformació de la salut mental i les addiccions pel desplegament del nou model d'atenció a la salut mental en l'àmbit del sistema sanitari integral d'utilització pública de Catalunya (SISCAT)
* L’Ordre SLT/282/2023, de 20 de desembre, per la qual es crea la Comissió Departamental de l'Atenció Primària i la Comunitat i el Comitè Operatiu de l'Atenció Primària i la Comunitat del sistema sanitari integral d'utilització pública de Catalunya (SISCAT)

5. En l’àmbit del Departament d'Empresa i Treball:

* El Decret 381/1984, de 22 de desembre, de creació del Consell de Seguiment de Seguretat Nuclear i Protecció Radiològica de Catalunya
* El Decret 104/1990, de 20 de març, que modifica l’article 3.2 del Decret 381/1984, de 22 de desembre, de creació del Consell de Seguiment de Seguretat Nuclear i Protecció Radiològica de Catalunya
* L’Ordre de 9 de maig de 1985, per la qual s'aprova el Reglament del Consell de Seguiment de Seguretat Nuclear i Protecció Radiològica de Catalunya

6. En l’àmbit del Departament de Cultura:

* L’Ordre CLT/298/2006, de 8 de juny, per la qual es crea la Comissió Assessora de Reconeixement de Mèrits Culturals
* L’Ordre CMC/54/2009, de 5 febrer, de la Comissió de Coordinació del Catàleg Col·lectiu del Sistema Bibliotecari de Catalunya

Disposició derogatòria segona

Resten sense efecte els acords del Govern i les resolucions següents:

1. En l’àmbit del Departament de la Presidència:

* L’Acord GOV/215/2010, de 16 de novembre, pel qual s'aprova el Pla integral d'atenció a les persones amb trastorn mental i addiccions (DOGC 5762, del 24 de novembre de 2010)
* L’Acord GOV/150/2013, de 29 d’octubre, pel qual es modifiquen els apartats 2 i 3 de l’Acord GOV/215/2010, de 16 de novembre, pel qual s'aprova el Pla integral d'atenció a les persones amb trastorn mental i addiccions
* Acord del Govern de 28 d’octubre de 2014 pel qual s’aprova l’Estratègia Smart de Catalunya (SmartCAT)
* L’Acord GOV/113/2015, de 21 de juliol, pel qual es crea el Comitè de Coordinació de l'Administració de la Generalitat al Territori
* L’Acord GOV/45/2016, de 19 d'abril, de creació del Comitè interdepartamental de seguiment i coordinació dels protocols existents en matèria d'abús sexual a menors o qualsevol altra forma de maltractament
* L’Acord GOV/35/2017, de 28 de març, pel qual es modifica l'adscripció i la composició del Comitè de Coordinació de l'Administració de la Generalitat al Territori, creat per l'Acord GOV/113/2015, de 21 de juliol
* L’Acord GOV/109/2019, d'1 d'agost, pel qual es modifica la coordinació i la composició de la Comissió Interdepartamental del Pla integral d'atenció a les persones amb trastorn mental i addiccions
* L’Acord GOV/131/2019, de 25 de setembre, pel qual es modifica l'Acord GOV/45/2016, de 19 d'abril, de creació del Comitè interdepartamental de seguiment i coordinació dels protocols existents en matèria d'abús sexual a menors o qualsevol altra forma de maltractament
* L’Acord GOV/5/2020, de 29 de gener, pel qual es crea el programa de coordinació de les mesures post emergències en els casos de desastres naturals i altres emergències
* L’Acord GOV/69/2020, de 2 de juny, pel qual es crea el Grup Treball Catalunya 2022
* El punt 2.1 de l’Annex de la Resolució de la Secretaria General del Departament de la Presidència, de 23 de febrer de 2023 per la qual s’aprova l’organització interna per a la ciberseguretat i la protecció de dades del Departament de la Presidència

2. En l’àmbit del Departament d'Economia i Finances:

* L’Acord del Govern de 28 de juny de 2016 pel qual s'aprova el Pla nacional de compra pública d'innovació de Catalunya i es crea la Comissió de seguiment i impuls del Pla
* L’Acord del Govern de 3 de gener de 2017 pel qual es crea el Comitè Estratègic d'Operacions de Concentració de Dependències Administratives de la Generalitat a Barcelona i el Programa per a la posada en funcionament de la primera fase del projecte Districte Administratiu de la Generalitat de Catalunya
* El punt 8è de l’Acord GOV/84/2019, d'11 de juny, per a l'impuls de la compra pública estratègica d'innovació en l'àmbit de l'Administració de la Generalitat de Catalunya i el seu sector públic
* L’ Acord del Govern de 12 de novembre de 2019 pel qual s’aprova la creació de la Comissió Interdepartamental d'Avaluació de Polítiques Públiques
* L’Acord GOV/64/2020, de 2 de maig, pel qual es crea la Comissió per a l'elaboració del Pla per a la reactivació econòmica i protecció social com a conseqüència de la crisi de la COVID-19
* L’Acord GOV/116/2020, de 6 d'octubre, pel qual es crea el Comitè Assessor Catalunya-Next Generation EU (CONEXT CAT-EU) per complementar la tasca de la Comissió per a l'Elaboració del Pla per a la reactivació econòmica i protecció social com a conseqüència de la crisi de la COVID-19 (CORECO)
* L’Annex 2 de la Resolució 1/2022, d'1 de febrer per la qual s’aprova l’organització interna per a la ciberseguretat i la protecció de dades i en matèria de govern de les dades del Departament d’Economia i Hisenda
* La Resolució ECO/2112/2022, de 4 de juliol, per la qual es crea el Consell Assessor en Política Econòmica i d'Hisenda Pública
* La Resolució ECO/2396/2022, de 25 de juliol, per la qual es canvia la denominació del Consell Assessor en Política Econòmica i d'Hisenda Pública i es nomenen els membres d'aquest

3. En l’àmbit del Departament de Justícia i Qualitat Democràtica:

* + Resolució del conseller de Justícia de 3 de febrer de 2006, de creació del Grup de treball per a l'estudi i la implantació de la nova Oficina Judicial a Catalunya
  + Resolució JUS/755/2006, de 21 de març, per la qual es dóna publicitat a la Resolució del conseller de Justícia de 3 de febrer de 2006, de creació del Grup de treball per a l'estudi i la implantació de la nova Oficina Judicial a Catalunya
  + Resolució JUS/477/2008, de 14 de febrer, per la qual es modifica la Resolució de creació del Grup de treball per a l'estudi i la implantació de la nova Oficina Judicial a Catalunya

4. En l’àmbit del Departament de Territori, Habitatge i Transició Ecològica

* L’ Acord del Govern de 17 de maig de 2016, pel qual es crea Ia Taula d'emergència en I'àmbit de I'habitatge i Ia pobresa energètica
* L’ Acord GOV/129/2017, de 19 de setembre, pel qual es crea la Comissió d'avaluació i seguiment dels compromisos adoptats en l'Acord polític per a la millora de la qualitat de l'aire a la conurbació de Barcelona
* L’ Acord GOV/33/2022, de 8 de març, pel qual es crea la Comissió Interdepartamental per a la Implementació i el Seguiment de l'Estratègia Logística per a la Internacionalització de l'Economia Catalana

5. En l’àmbit del Departament de Salut:

* La Resolució SLT/2917/2021, de 29 de setembre, per la qual es crea el Comitè Científic Assessor de la COVID-19

6. En l’àmbit del Departament d'Educació i Formació Professional:

* La Resolució ENS/2559/2011, de 24 d'octubre, per la qual es crea el Comitè de Formació del Departament d'Ensenyament
* La Resolució ENS/1107/2017, de 16 de maig, per la qual es modifica la Resolució ENS/2559/2011, de 24 d'octubre, per la qual es crea el Comitè de Formació del Departament d'Ensenyament
* La Resolució EDU/1819/2024, de 23 de maig, per la qual s'estableix el programa d'innovació educativa Xarxa de Competències

7. En l’àmbit del Departament de Drets Socials i Inclusió:

* L’Acord GOV/65/2016, de 17 de maig, pel qual es crea la Comissió Interdepartamental per a l'Impuls de la Protecció Efectiva davant els Maltractaments a Infants i Adolescents i s'aproven mesures específiques en aquesta matèria
* L’Acord GOV/102/2019, de 9 de juliol, pel qual s'impulsa l'elaboració del Pacte nacional pels drets de les persones amb discapacitat i es crea la Taula del pacte nacional pels drets de les persones amb discapacitat
* L’Acord GOV/48/2022, de 15 de març, pel qual es crea la Taula per a la inclusió de joves en situació de vulnerabilitat
* La Resolució de la consellera de Drets Socials d’1 d’agost de 2021, per la qual es crea la Comissió temporal de seguiment del Pla estratègic de serveis socials 2021-2024

8. En l’àmbit del Departament d'Empresa i Treball:

* L’Acord del Govern de 8 de novembre de 2016 pel qual s’aprova el programa CatLabs en el marc de l’Estratègia de recerca i innovació per a l’especialització intel·ligent de Catalunya (RIS3CAT) i de l’Estratègia smart de Catalunya (SmartCAT) i es crea la Comissió de Coordinació del Programa.
* L’Acord del Govern de 21 de març de 2017 pel qual s’aprova el Programa de recerca i innovació en tecnologies digitals avançades en el marc de l’estratègia Smart de Catalunya (SmartCAT) i de l’estratègia de recerca i innovació per a l’especialització intel·ligent de Catalunya (RIS3CAT).
* L’Acord GOV/88/2020, de 30 de juny, pel qual s'aprova el Pla DonaTIC i es crea la Comissió Interdepartamental de Seguiment i Suport del Pla DonaTIC
* L’Acord GOV/189/2021, de 30 de novembre, pel qual s'aprova el Programa Catalunya Emprèn+I, per al període 2021-2023
* La Resolució de la Secretaria General de 7 de febrer de 2018 per la qual es crea el Grup de treball per a la venda de la societat participada COMFORSA, SA

9. En l’àmbit del Departament d'Igualtat i Feminisme:

* L’ Acord GOV/146/2016, de 8 de novembre, pel qual es crea la Comissió interdepartamental per coordinar l'acció transversal de les polítiques per garantir els drets de lesbianes, gais, bisexuals, transgèneres i intersexuals (LGBTI)
* L’Acord GOV/38/2022, de 8 de març, pel qual es posa en marxa l'elaboració del Pla d'acció per combatre la pressió estètica i es crea la Comissió Interdepartamental per elaborar-lo i fer-ne el seguiment
* El punt 1 de l’Acord GOV/214/2022, de 25 d'octubre, pel qual s'impulsa el Pacte Nacional del Temps per Viure i es crea el Grup de Treball de Polítiques del Temps i la Xarxa Catalana pel Dret al Temps
* El punt 2 de l’Acord GOV/26/2024, de 30 de gener, pel qual s’aprova el Protocol d’Intervenció per gestionar la diversitat per raó d’identitat de gènere a l’Administració de la Generalitat de Catalunya.

10. En l’àmbit del Departament d'Unió Europea i Acció Exterior:

* Acord GOV/175/2023, de 29 d'agost, pel qual s'aprova la creació de la Comissió Interdepartamental per a l'Elaboració del Pla de retorn

11. En l’àmbit del Departament de Recerca i Universitats:

* Els articles 6 i 7 de la Resolució UNI/2000/2004, de 15 de juliol, per la qual es regulen les comissions de caràcter no permanent del Consell Interuniversitari de Catalunya
* Els articles 1 i 7 de la Resolució IUE/1355/2007, de 27 d'abril, per la qual es regulen les comissions de caràcter permanent del Consell Interuniversitari de Catalunya, modificada per la Resolució EMC/1609/2018, de 29 de juny
* L’ article 1 de la Resolució EMC/1609/2018, de 29 de juny, de modificació de la Resolució IUE/1355/2007, de 27 d'abril, i de la Resolució IUE/2249/2007, de 10 de juliol, per les quals es creen i es regulen les comissions de caràcter permanent del Consell Interuniversitari de Catalunya

12. En l’àmbit del Departament de Cultura:

* Acord del Govern de 2 de juny de 2009, pel qual es crea la Comissió de Coordinació de l’Aplicació de l’U per Cent Cultural
* Instrucció de la Secretaria General del Departament de Cultura de data 13 de maig de 2002 sobre la creació del Consell Editor dels webs del Departament de Cultura

Disposició derogatòria tercera

Resten derogades totes les disposicions de rang igual o inferior que s’oposin o contradiguin el que preveu aquest Decret

Disposicions finals

Disposició final primera

Modificació del Decret 228/2019, de 5 de novembre, dels òrgans col·legiats estratègics de l'àmbit de l'administració digital, dels empleats públics i de la supervisió i governança de les entitats del sector públic institucional de l'Administració de la Generalitat.

1. Es modifica l’apartat 1 de l’article 1 del Decret 228/2019, de 5 de novembre, dels òrgans col·legiats estratègics de l'àmbit de l'administració digital, dels empleats públics i de la supervisió i governança de les entitats del sector públic institucional de l'Administració de la Generalitat, que queda redactat de la forma següent

“1. Aquest Decret té per objecte crear i regular el Consell Estratègic d'Administració Digital (CeAD), del qual depèn la Comissió Tècnica del CeAD. Igualment, regula la Comissió del Sector Públic Institucional i la Comissió de Retribucions i Despeses de Personal i en determina el seu règim jurídic.”

2. Es modifica l’apartat 2 de l’article 3 del Decret 228/2019, de 5 de novembre, dels òrgans col·legiats estratègics de l'àmbit de l'administració digital, dels empleats públics i de la supervisió i governança de les entitats del sector públic institucional de l'Administració de la Generalitat, que queda redactat de la forma següent:

“3.2 La Comissió Tècnica del CeAD i la Comissió del Sector Públic Institucional es reuneixen, com a mínim, amb caràcter trimestral, llevat que els seus presidents les convoquin ordinàriament amb una periodicitat inferior.”

3. Es modifica l’apartat 1 de l’article 4 del Decret 228/2019, de 5 de novembre, dels òrgans col·legiats estratègics de l'àmbit de l'administració digital, dels empleats públics i de la supervisió i governança de les entitats del sector públic institucional de l'Administració de la Generalitat, que queda redactat de la forma següent:

“4.1 Es creen el Consell Estratègic d'Administració Digital (CeAD) i la Comissió Tècnica del CeAD com a òrgans col·legiats dependents del CeAD. Els dos òrgans es configuren com a òrgans col·legiats transversals de l'Administració de la Generalitat i el seu sector públic institucional.”

Disposició final segona

Modificació del Decret 400/2021, de 14 de desembre, de la Comissió Interdepartamental de Govern Obert.

1.Es modifica la denominació de la Comissió Tècnica per a la Transparència que passa a denominar-se Comissió Tècnica de Govern Obert.

2.Es modifica l’article 5 del Decret 400/2021, de 14 de desembre, de la Comissió Interdepartamental de Govern Obert, que queda redactat de la manera següent:

“Article 5

Comissió Tècnica de Govern Obert

La Comissió Tècnica de Govern Obert, que s’integra al departament competent en matèria de govern obert, és l’òrgan de suport de la Comissió Interdepartamental de Govern Obert.”

3. Es modifica l’article 6 del Decret 400/2021, de 14 de desembre, de la Comissió Interdepartamental de Govern Obert, que queda redactat de la manera següent:

“Article 6

Composició i funcions de la Comissió Tècnica de Govern Obert

6.1 La Comissió Tècnica de Govern Obert té per funció facilitar l'intercanvi d'informació sobre les actuacions dels departaments de l'Administració de la Generalitat i el seu sector públic en matèria de transparència activa, dret d'accés a la informació pública, grups d'interès i participació ciutadana entre altres matèries que s'hi relacionen, i permet formular consultes i proposar criteris comuns de resposta. També, és l'encarregada d'elaborar la proposta de principis, criteris, estratègies, directrius i informes.

6.2 La Comissió Tècnica de Govern Obert és presidida per la persona titular de la direcció general competent en matèria de govern obert, i està integrada, a més, per:

a) La persona titular de la subdirecció general competent en matèria de transparència.

b) La persona titular de la subdirecció general competent en matèria de dades obertes.

c) La persona titular de la subdirecció general competent en matèria de participació ciutadana.

d) La persona titular de la unitat competent en matèria de millora institucional de la Secretaria del Govern.

e) La persona titular de la subdirecció general competent en matèria de coordinació interdepartamental.

f) Les persones titulars dels òrgans departamentals que assumeixin l'exercici de la funció d'unitat d'informació a cada departament de l'Administració de la Generalitat, les quals han de tenir un rang orgànic mínim de subdirecció general, o bé la persona que assumeixi l'exercici de la funció d'unitat d'informació en cas que se n'hagi delegat l'exercici.

g) les persones interlocutores que, en matèria de participació ciutadana i qualitat democràtica, designin cadascun dels departaments de l'Administració de la Generalitat.

h) Una persona que representi l'Institut Català de les Dones, la qual ha de tenir un rang orgànic mínim de subdirecció general.

6.3 Els membres de la Comissió Tècnica de Govern Obert han de designar les persones suplents que els substitueixin en cas d'absència, vacant, malaltia o qualsevol altra causa justificada.

6.4 Per raó de les matèries a tractar, poden ser convocades a les sessions persones que no en siguin membres, les quals participen en les sessions amb veu però sense vot.

6.5 La secretaria de la Comissió Tècnica de Govern Obert l'exerceix una persona funcionària de la direcció general competent en matèria de govern obert, designada per la persona titular d'aquesta direcció general.

6.6 La Comissió Tècnica de Govern Obert es reuneix cada vegada que les convoca la persona que n'exerceix la presidència.

6.7 L'assistència a les sessions de la Comissió Tècnica de Govern Obert no genera cap dret econòmic en concepte d'indemnització per assistència o dietes per a cap dels membres.”

6.8 El funcionament de la Comissió Tècnica de Govern Obert es regeix per aquest Decret, per les normes de règim intern que pugui establir, i supletòriament, pel que estableix la normativa aplicable als òrgans col·legiats de l'Administració de la Generalitat.”

Disposició final tercera

Aquest Decret entra en vigor el dia següent de la publicació en el *Diari Oficial de la Generalitat de Catalunya*.

Barcelona, de 2025

Salvador Illa i Roca

President de la Generalitat de Catalunya

Albert Dalmau Miranda

Conseller de la Presidència